ROVANIEMEN KARAJAOIKEUS
Oikeustalo, Valtakatu 17
96200 Rovaniemi
Puhelin (016) 329 5111
Telefax (016) 310 281
	Oikeusministeriölle	3
	Rovaniemi 20.8.2002	3 ,J_~ ~
	Viite	Oikeusministeriön kirje
		20.6.2002 no 2/33/2002
	Nro	22
	Asia	Asianajajien ammatillisen valvonnan kehittäminen

Rovaniemen karajaoikeus pitää työryhmämietinnössa 2002:5 esitettyä uudistusta perusteltuna. Käräjäoikeus kiinnittää huomiotanne vielä seuraaviin kysymyksiin.

1.	Julkiset oikeusavustajat kuuluvat kurinpitomenettelyn alaisuuteen. Vain osa heistä on jäseninä asianajajaliitossa ja siten oikeutettuja valitsemaan edustajia lautakuntaan. Ei-jäsenien oikeusavustajien edustus kurinpitoasioissa olisi turvattava esimerkiksi nun että Tuomarinvalintalautakunta valitsisi yhden edustajan asianajajien kiintiöstä.

2.	Asianajajaliittoon kuulumattomat lakimiehet, jotka työskentelevat asianajotoimistoissa, eivät kuulu kurinpito- tai palkkioriitamenettelyn piiriin. Asianajaluettelon mukaan muiden lakimiesten osuus on huomattava. He hoitavat käytannössa yhtä vaativia toimeksiantoja kuin asianajajatkin vaikka heidän ammattitaitonsa ei ole jäsenien veroinen.

Valvonnan tulisi ulottua myös muihin asianajotoimistossa työskenteleviin lakimiehiin. Tällaisen selvennyksen lisäksi olisi heidänkin edustuksensa lautakunnassa turvattava valitsemalla yksi jäsen heidän joukostaan.

3.	Palkkioriita-asioiden ottamista eettisen lautakunnan tehtäväpiiriin tulisi vielä harkita.

Palkkiosuosituksen antaminen ei ole ensiksikään eettistä arviointia sisältävää toimintaa vaan palvelun sisällön ja hinnan vertaamista toisiinsa.

Toiseksi eettinen lautakunta ei esityksen mukaan milloinkaan käsittelisi palkkioriita-asioita vaan itsenäinen toimivalta olisi ama sen yhdella jaostolla, joka tuolloin ci antaisi ratkaisuaan eettisen lautakunnan nimissä vaan toimisi palkkiolautakuntana (s.26).

4.	Siirtyminen palkkioriita-asioissa ratkaisijasta kuluttajavalituselimeksi ei ehkä ole parannus aikaisempaan verrattuna.

Valimiesmenettely lopettaa riidan kerralla eikä sen lopullisuus ole yllãtys kuluttajalle jos häntä on etukäteen informoitu asiasta. Välimiesmenettelysta kuluttajalle koituvat oikeudenkäyntikulut tulevat myös lopullisesti ratkaistuiksi.

Jo5 palkkiolautakunnan kokoonpano sailyy asianajajavaltaisena, kritiikki sen puolueettomuutta kohtaan säilyy entisellään. On epäiltävissä etteivät vastaajat juurikaan olisi halukkaita lykkäämaän asian käsittelyä tuomioistuimessa lausunnon hankkimiseksi, jonka puolueettomuuteen he eivät tuntisi luottamusta.

5. Esityksen 6 f § :n sijoittaminen asianajajista annettuun lakiin on ongelmallinen, koska lainkohdassa annetaan maäräys tuomioistuimelle ja säädöksen olemassaolo saattaa jäädä tuomarilta huomaamatta.

Pykälän tekstistä tulisi poistaa sanat ennen vastaamistaan pääasiaan, koska sanottu ehto saattaa johtaa kuluttajalle edun menetykseen.

Rovaniemen karäjaoikeudessa on vireillä asianajajan nostama velkomisjuttu, jossa asiakas ci vastausta antaessaan tiennyt oikeudestaan saattaa asia välimiesmenettelyn kohteeksi. Asiassa on nyt riitaista voidaanko asia ottaa välimiesmenettelyssä käsiteltäväksi kun vastaaja on itse laatimassaan vastauksessa kiistanyt kanteen.

Pannessaan palkkioriidan vireille tuomioistuimessa olisi asianajaja velvoitettava viimeistãän haastehakemuksessaan informoimaan asiakastaan palkkiosuositusmahdollisuudesta. Esitetyssã muodossa riski menettelyn saatavuudestajää kokonaan kuluttajan kannettavaksi.

Lausunnon on valmistellut laamanni Ilpo Aapola ja se on hyväksytty tuomarien lainkäyttöpalaverissa 19.8.2002.

Laamannin sijainen,
	maaoikeustuomari	Risto Orispää